
Iepirkums tiek veikts Eiropas Savienības Eiropas Jūrlietu, zvejniecības un akvakultūras fonda un Programmas zivsaimniecības attīstībai 2021.-2027. gadam projekta “Zivju dzīvotņu kvalitātes uzlabošana Riežupē” ietvaros

Reģistrēts Kuldīgas novada pašvaldībā 

17.03.2025. ar Nr. 0938/2024/V-1
VIENOŠANĀS Nr.1 
Pie 27.11.2024.  Līguma Nr. 0938/2024 "Apvienotā projektēšana, būvdarbi un autoruzraudzība objektā “Transporta būves (caurtekas) pārbūve dabas parka “Riežupe” teritorijā,  Rumbas pagastā, Kuldīgas novadā” ID Nr. KNP 2024/60-K/EJZAF"
PARAKSTĪŠANAS DATUMS IR PĒDĒJĀ PIEVIENOTĀ DROŠĀ ELEKTRONISKĀ

PARAKSTA UN TĀ LAIKA ZĪMOGA DATUMS
Kuldīgas novada pašvaldība, reģ. Nr. 90000035590, tās domes priekšsēdētājas Ineses Astaševskas personā, kas rīkojas, pamatojoties uz Pašvaldību likumu un Kuldīgas novada pašvaldības nolikumu, turpmāk - Pasūtītājs, no vienas puses, un

SIA “KATLERI”, reģ. Nr. 40103073727, turpmāk – Izpildītājs, tā valdes locekļa Arņa Grīntāla personā, kurš rīkojas, pamatojoties uz Komerclikumu un sabiedrības statūtiem, no otras puses,
abi kopā turpmāk – Puses, noslēdz šāda satura vienošanos, turpmāk – Vienošanās:

1. VISPĀRĒJIE NOTEIKUMI

Vienošanās tiek slēgta ievērojot:

1.1. 27.11.2024.  Līguma Nr. 0938/2024 “Apvienotā projektēšana, būvdarbi un autoruzraudzība objektā “Transporta būves (caurtekas) pārbūve dabas parka “Riežupe” teritorijā,  Rumbas pagastā, Kuldīgas novadā” ID Nr. KNP 2024/60-K/EJZAF", (turpmāk – Līgums) 7.4.7., 7.5., 11.2., 11.3.2., 16.5. punktiem.
1.2. Publisko iepirkumu likuma 61.panta pirmā daļa paredz iepirkuma līguma grozījumu pieļaujamību, ja paredzamie grozījumi nemaina iepirkuma līguma vispārējo raksturu (veidu un iepirkuma procedūras dokumentos noteikto mērķi) (..) un tie atbilst minētā panta nosacījumiem.
Publisko iepirkumu likuma 61.panta trešās daļas 1., 2. un 3.punkts paredz, ka: Būtiski iepirkuma līguma vai vispārīgās vienošanās grozījumi ir pieļaujami šādos gadījumos: 1) iepirkuma procedūras dokumenti un iepirkuma līgums vai vispārīgā vienošanās skaidri un nepārprotami paredz grozījumu iespēju, nosacījumus, ar kādiem grozījumi ir pieļaujami, grozījumu apjomu un būtību. Šādi noteikumi par grozījumiem var attiekties uz līgumcenas pārskatīšanu, izvēles iespēju izmantošanu, kā arī uz citiem iepirkuma līguma vai vispārīgās vienošanās izpildes aspektiem; 2) pasūtītājam ir nepieciešami papildu būvdarbi, pakalpojumi vai piegādes, kas nebija iekļauti sākotnējā iepirkumā, un piegādātāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādāto aprīkojumu, pakalpojumiem vai iekārtām, vai piegādātāja maiņa radītu ievērojamas grūtības; 3) iepirkuma līguma grozījumi ir nepieciešami tādu iemeslu dēļ, kurus pasūtītājs iepriekš nevarēja paredzēt.
1.3. Pasūtītājs ir saņēmis Izpildītāja iesniegumu par Līguma izpildes termiņa (starptermiņa) kavējumu un tā neievērošanas objektīviem iemesliem.
Puses konstatē, ka no trešo personu atkarīgs pienākums (saskaņot izstrādāto Projekta dokumentāciju) nav veicams vienlaicīgi jeb paralēli, bet secīgi, attiecīgi saskaņošanas darbības veicamas ilgā laika periodā. Ņemot vērā, ka saskaņošanas darbības aizņem lielāko Projekta kopējās izstrādes (t.i., 4 mēneši) termiņa daļu, tas (kopējais termiņš) faktiski uzskatāms par nesamērīgu attiecībā pret saskaņošanai nepieciešamo laika periodu, kurā faktiski Projekta izstrādes turpināšanu nevar veikt. 

1.4. Puses konstatē, ka Līguma izpildes termiņa pagarinājumu ierosinošie un pamatojošie apstākļi atbilst Līgumā paredzētajiem termiņa pagarināšanu pieļaujošiem nosacījumiem un termiņš būvniecības ieceru izstrādei ir pagarināms, nemainot kopējo Līguma izpildes termiņu.
Izvērtējot iepriekš minētos apstākļus, Pasūtītājs konstatē, un norāda, ka bez šo grozījumu veikšanas nav iespējams nodrošināt Līguma pušu pienākumu pienācīgu izpildi, jo izmaiņu mērķis ir nodrošināt ilgtspējīgu un būves būvniecībā paredzētu kvalitatīvu galarezultātu. Izmaiņas nebija iepriekš paredzamas, šādos apstākļos atrastos jebkurš potenciālais piegādātājs un izmaiņas netiek veiktas konkrēta pretendenta interesēs, attiecīgi, arī Iepirkuma rezultāti nemainītos pie šādiem apstākļiem.

2. VIENOŠANĀS PRIEKŠMETS
Puses vienojas pagarināt Līguma termiņu, attiecīgi, izsakot Līguma 7.2.punktu šādā jaunā redakcijā:
“7.2. Ievērojot šī Līguma, Vienošanās Nr.1, Iepirkuma noteikumus un Izpildītāja piedāvājumu (Darbu izpildes grafiku), Darbu izpildi Izpildītājs apņemas veikt 10 (desmit) mēnešu laikā no Līguma noslēgšanas dienas, nodrošinot Būvdarbu izpildei nepieciešamās būvniecības ieceru dokumentācijas izstrādei tiek izstrādāts 4 (četru) mēnešu un 2 (divu) nedēļu laikā no šī Līguma noslēgšanas dienas”.
3. NOBEIGUMA NOTEIKUMI

3.1. Citi Līguma noteikumi netiek grozīti un visas tiesiskās attiecības, kas netiek regulētas ar šo vienošanos, apspriežamas pēc Līguma noteikumiem.

3.2. Vienošanās ir Līguma neatņemama sastāvdaļa.

3.3. Vienošanās ir sastādīta un parakstīta latviešu valodā elektroniska dokumenta formā.

4. PUŠU REKVIZĪTI UN PARAKSTI
	Kuldīgas novada pašvaldība

Reģ. Nr. 90000035590

Adrese: Baznīcas iela 1, Kuldīga, LV 3301

Kuldīgas novads, LV-3301

Paraksts*                        Inese Astaševska 


	SIA “KATLERI”

reģ. Nr. 40103073727

Juridiskā adrese: Katleru iela 19, Āņi, Ādažu nov.

e-pasts: info@katleri.lv  

T. 29254050

       Paraksts *                    Arnis Grīntāls

	
	


*DOKUMENTS IR PARAKSTĪTS AR DROŠU ELEKTRONISKO PARAKSTU 

